KRAPINSKO – ZAGORSKA ŽUPANIJA

**OPĆINSKO IZBORNO POVJERENSTVO**

**OPĆINE VELIKO TRGOVIŠĆE**

KLASA: 021-01/21-01/16

UR.BROJ: 2197/05-21-05-5

Veliko Trgovišće, 15.04.2021.g.

Na temelju članka 4. Odluke o postupku provođenja izbora za članove vijeća mjesnih odbora u općini Veliko Trgovišće (Službeni glasnik KZŽ br. 8/2013., dalje: Odluka) Općinsko izborno povjerenstvo općine Veliko Trgovišće propisuje

**OBVEZATNE UPUTE I**

**REDOSLIJED IZBORNIH RADNJI I TIJEK ROKOVA**

1. Općinsko vijeće općine Veliko Trgovišće raspisalo je izbore za članove vijeća mjesnih odbora u općini Veliko Trgovišće Odlukom o raspisivanju izbora za članove mjesnih odbora u općini Veliko Trgovišće („Službeni glasnik KZŽ“ broj: 13/21).

Odluka općinskog vijeća stupa na snagu 31. ožujka 2021. g.

**Izbori će se održati u nedjelju 16. svibnja 2021. godine.**

2. Rokovi teku od

**16. travnja 2021. g. u 00:00 sati.**

3. Prijedlozi kandidacijskih lista **moraju prispjeti** (biti zaprimljeni) **u Općinskom** **izbornom povjerenstvu općine Veliko Trgovišće** (dalje: Općinsko izborno povjerenstvo) najkasnije u roku od 14 dana od dana raspisivanja izbora, dakle

**do 29. travnja 2021. g. do 24:00 sata.**

4. Općinsko izborno povjerenstvo će u roku od 48 sati od isteka roka za predaju lista prihvatiti te objaviti pravovaljane liste kandidata i zbirnu listu kandidata putem lokalne radio postaje, na oglasnoj ploči Općine te na internet stranicama Općine, dakle do

**01. svibnja 2021. g. do 24:00 sata**

5. Izborna promidžba počinje danom objave pravovaljano predloženih lista, a završava 24 sata prije dana održavanja izbora, dakle

**14. svibnja 2021. g. u 24:00 sata**

6. Izborna šutnja, objavljivanje procjena izbornih rezultata kao i objavljivanje prethodnih neslužbenih rezultata izbora, objavljivanje izjava i intervjua sudionika te navođenje njihovih izjava ili pisanih djela u medijima, traje

**od 15. svibnja 2021. g. u 00:00 sati**

**do 16. svibnja 2021. g. u 19:00 sati.**

7. Općinsko izborno povjerenstvo **objavit će** koja su biračka mjesta određena s naznakom koji će birači glasovati na pojedinim biračkim mjestima najkasnije 15 dana prije održavanja izbora, dakle

**do 30. travnja 2021. g. do 24:00 sata.**

8. Političke stranke dužne su odrediti članove biračkih odbora i dostaviti njihova imena Općinskom izbornom povjerenstvu najkasnije 12 dana prije održavanja izbora dakle

**do 03. svibnja 2021. g. do 24:00 sata**

9. Općinsko izborno povjerenstvo imenovat će biračke odbore za glasovanje najkasnije 10 dana prije održavanja izbora, dakle

**do 05. svibnja 2021. do 24:00 sata**

10. Glasovanje traje neprekidno

**16. svibnja 2021. g. od 07:00 do 19:00 sati**

Biračka mjesta se zatvaraju u 19,00 sati. Biračima koju su se zatekli na biračkom mjestu omogućit će se glasovanje i nakon 19,00 sati.

11. Birački odbori moraju dostaviti zapisnik o svom radu s ostalim izbornim materijalom općinskom izbornom povjerenstvu najkasnije u roku od 12 sati od zatvaranja biračkih mjesta dakle

**do 17. svibnja 2021. g. do 07:00 sati**

12. Općinsko izborno povjerenstvo utvrdit će rezultate glasovanja na biračkim mjestima na svom području najkasnije u roku 24 sata od zatvaranja biračkih mjesta, dakle

**do 17. svibnja 2021. g. do 19:00 sati**

13. Kad općinsko izborno povjerenstvo utvrdi rezultate glasovanja bez odgode će objaviti rezultate izbora sukladno zapisnicima o radu.

( članak 86. stavak 3. Zakona )

14. Zaštita izbornog prava ostvaruje se na način i u roku propisanom u člancima 69. do 72. Odluke.

15. Ove Obvezatne upute objavit će se na Internet stranici općine Veliko Trgovišće, a stupaju na snagu 15.travnja 2021.g.

PREDSJEDNIK OPĆINSKOG

IZBORNOG POVJERENSTVA

Irena Gašparić, dipl.iur.